b'\n_START_ARTICLE_\nMatkalaukkukostaja\n_START_SECTION_\nJuoni\n_START_PARAGRAPH_\nSepeteus Tienp\xc3\xa4\xc3\xa4 palaa kotikyl\xc3\xa4\xc3\xa4ns\xc3\xa4 kymmenen vuoden j\xc3\xa4lkeen mukanaan matkalaukullinen rahaa. Mink\xc3\xa4 takia, kenen tai keiden vuoksi? Kyl\xc3\xa4ss\xc3\xa4 alkaa kiert\xc3\xa4\xc3\xa4 huhu ett\xc3\xa4 laukku sis\xc3\xa4lt\xc3\xa4\xc3\xa4 kymmenen miljoonaa markkaa. Tieto vaikuttaa omalla tavallaan jokaiseen kyl\xc3\xa4l\xc3\xa4iseen ja yksi ja toinen haluaa hy\xc3\xb6ty\xc3\xa4 miehen miljoonista.\n_START_SECTION_\n1. Sy\xc3\xb6tti\n_START_PARAGRAPH_\nEnsiesitys: 10. huhtikuuta 1991_NEWLINE_ Kirkonkyl\xc3\xa4n baariin saapuu vaitelias kulkija matkalaukkuineen. Hilun mukaan se on Tienp\xc3\xa4\xc3\xa4n Sepeteus, joka on tullut takaisin yht\xc3\xa4 persaukisena kuin l\xc3\xa4htikin. Keppil\xc3\xa4n Masa on asiasta kuitenkin toista mielt\xc3\xa4, kun on omin silmin n\xc3\xa4hnyt.\n_START_SECTION_\n2. N\xc3\xa4yt\xc3\xb6slento\n_START_PARAGRAPH_\nEnsiesitys: 17. huhtikuuta 1991_NEWLINE_ Sepeteus Tienp\xc3\xa4\xc3\xa4ll\xc3\xa4 on miljoona matkalaukussaan, v\xc3\xa4itt\xc3\xa4\xc3\xa4 Albert Isola pankinjohtaja Hujaselle. Toiminnan miehen\xc3\xa4 Hujanen l\xc3\xa4htee kukkapuskan kanssa liikkeelle. Asian varmistaminen vaatii my\xc3\xb6s Marjatta Hujasen panosta.\n_START_SECTION_\n3. Murhapoltto\n_START_PARAGRAPH_\nEnsiesitys: 24. huhtikuuta 1991_NEWLINE_ Albert Isola on vakuuttunut, ett\xc3\xa4 Irmelin pit\xc3\xa4isi naida Sepeteus Tienp\xc3\xa4\xc3\xa4. Auvo Sulonen on asiasta eri mielt\xc3\xa4. Irmelin vinttikamarissa k\xc3\xa4y vilske, kun romantiikka nostaa p\xc3\xa4\xc3\xa4t\xc3\xa4\xc3\xa4n ja mustasukkaisuus nyrkki\xc3\xa4\xc3\xa4n. Kuumat tunteet riehuvat my\xc3\xb6s Sepeteuksen teltalla mik\xc3\xa4li Keppil\xc3\xa4n anopin puheisiin voi luottaa.\n_START_SECTION_\n4. Yl\xc3\xb6snousemus\n_START_PARAGRAPH_\nEnsiesitys: 1. toukokuuta 1991_NEWLINE_ Keppil\xc3\xa4n anoppi on varma, ett\xc3\xa4 salama on surmannut Sepeteuksen. Huuskosen ja mopedin avulla suruviesti tavoittaa Isolan talon, pankin ja Keppil\xc3\xa4tkin. Auvo Sulonen ei usko anopin kertomusta, mutta h\xc3\xa4nell\xc3\xa4 onkin asiasta ensi k\xc3\xa4den tietoa, joka kiinnostaa my\xc3\xb6s virkavaltaa. Lottomiljoonien arvoitus selvi\xc3\xa4\xc3\xa4.'